
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                                                          Comisia juridică, de disciplină 

şi problemele minorităţilor naţionale 


                                                  şi imunităţi
       Bucureşti,  17.02.2006                                                                                             Bucureşti, 17.02.2006

       Nr.  25/1081                                                                                                             Nr.  31/1080
BIROUL PERMANENT

AL

CAMEREI DEPUTAŢILOR

           Vă înaintăm alăturat RAPORTUL COMUN asupra propunerii legislative pentru declararea zilei de 8 aprilie –„Ziua Naţională a Romilor”, trimis spre dezbatere în fond, cu adresa nr. Plx 628 din 12 decembrie 2005, înregistrată cu nr.25/1081 din 13 decembrie 2005 şi cu nr.  31/1080 din 13 decembrie 2005.
            În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE                             
                                                   PREŞEDINTE                                                                                                     

                      Nicolae Păun                                                                                          Sergiu Andon

PARLAMENTUL ROMÂNIEI

CAMERA DEPUTAŢILOR

	Comisia pentru drepturile omului,  culte şi problemele minorităţilor naţionale
	
	                                                            Comisia juridică, de disciplină

                                                                               şi imunităţi                                                 

	Bucureşti,   17.02.2006                                                                Nr.  P.l.x-   628/2005
	
	                                                        Bucureşti,   17.02.2006                                                                                                        Nr.  P.l.x- 628/2005


RAPORT COMUN

asupra propunerii legislative pentru declararea zilei de 8 aprilie – „Ziua Naţională a Romilor”
În conformitate cu prevederile art.89 din Regulamentului Camerei Deputaţilor, Comisia pentru drepturile omului, culte şi problemele minorităţilor naţionale şi  Comisia juridică, de disciplină şi imunităţi au fost sesizate spre dezbatere în fond, cu propunerea legislativă pentru declararea zilei de 8 aprilie – „Ziua Naţională a Romilor” trimisă cu adresa nr. P.l.x- 628, din 12 decembrie 2005, înregistrată sub nr. 25/1081 din 13 decembrie 2005, respectiv cu nr. 31/1080 din 13 decembrie 2005.
Potrivit prevederilor art. 75 din Constituţie şi ale art. 92  alin (9) pct.1. din Regulamentul Camerei Deputaţilor, Camera Deputaţilor este Cameră decizională. 

Consiliul Legislativ a avizat negativ propunerea legislativă, cu observaţii şi propuneri, conform avizului nr. 422/ 26.04.2005.

Guvernul, în punctul de vedere, transmis sub nr. 2023/30.08.2005, a precizat că nu susţine adoptarea acestei propuneri legislative.

Senatul, în calitate de primă Cameră sesizată, a respins propunerea legislativă în şedinţa sa din 05.12.2005. 

Comisia pentru cultură, arte, mijloace de informare în masă, prin avizul cu nr. 30/162/07.02.2006, a hotărât avizarea favorabilă a  propunerii legislative cu amendamente.

Propunerea legislativă are ca obiect de reglementare declararea zilei de 8 aprilie ca „Ziua Naţională a Romilor”. 

În raport de obiectul şi conţinutul său, propunerea legislativă face parte din categoria legilor ordinare. 

În conformitate cu prevederile art. 61 din Regulamentul Camerei Deputaţilor, republicat, membrii comisiilor au examinat propunerea legislativă în şedinţa din 15 februarie 2006.

La lucrări a participat dl deputat Nicolae Păun, în calitate de iniţiator, lipsind reprezentantul Guvernului, deşi a fost invitat.

La dezbateri au fost prezenţi 31 de deputaţi  din totalul de 40 de  membri ai celor două comisii.

Analizând iniţiativa legislativă, membrii comisiei au apreciat că aceasta poate fi acceptată într-o formă amendată, având în vedere propunerile iniţiatorului şi concluziile desprinse din cadrul dezbaterilor, considerându-se că propunerea legislativă este de natură să întărească identitatea romilor, care fiind o etnie fără un stat-mamă, are dreptul de a sărbători în România o zi a sa, la aceeaşi dată la care, pe plan internaţional,  se sărbătoreşte „Ziua Internaţională a Romilor”.

Raportul Comisiei a fost adoptat cu 22 de voturi pentru şi un vot de abţinere, voturi exprimate de deputaţii prezenţi în momentul votului.
În urma examinării, Comisia propune spre dezbatere şi adoptare  plenului Camerei Deputaţilor propunerea legislativă pentru declararea zilei de 8 aprilie – „Ziua Naţională a Romilor”, cu următoarele amendamente admise, care sunt redate în Anexa nr.1. Amendamentele  respinse sunt redate în Anexa nr.2:

Anexa nr. 1
AMENDAMENTE ADMISE :

	Nr. Crt.
	Text iniţial
	Text propus de comisie

 şi autorul amendamentului
	Motivare

	1
	       Titlul legii

     Lege pentru declararea zilei de 8 aprilie- „Ziua Naţională a Romilor”


	1. Titlul Legii se modifică şi va avea următorul cuprins:

   Lege pentru consacrarea zilei de 8 aprilie ca “Sărbătoarea etniei romilor din România”

Autor: deputat Nicolae Păun 


	Formularea este cea mai adecvată pentru ceea ce legea doreşte să consacre.

	2


	  Art.1. Se instituie „Ziua Naţională a Romilor” – ce va fi sărbătorită în fiecare an în ziua de 8 aprilie.


	  2. Articolul 1 se modifică şi va avea următorul cuprins:   

 „ Art.1. - Se consacră “Sărbătoarea etniei romilor din România”, care se sărbătoreşte în fiecare an, în ziua de 8 aprilie.”

Autor: deputat Nicolae Păun 
	Pentru corelare cu titlul legii. 

	3.
	    Art.2 (1) Ministerele şi alte instituţii publice cu atribuţii în domeniul asigurării egalităţii de şanse şi a combaterii discriminării din subordinea Guvernului, împreună cu Ministerul Culturii şi autorităţile locale ale administraţiei publice, organizează manifestări publice dedicate acestei zile, precum şi acţiuni culturale – simpozioane, seminarii, mese rotunde – şi alte acţiuni cu tematică specifică.

(2)–Societatea Română de Televiziune şi Societatea Română de Radiodifuziune susţin aceste manifestări prin programele lor
	3. Articolul 2 se modifică şi va avea următorul cuprins:  

 “Art.2 (1) - Ministerul Culturii şi Cultelor, autorităţile administraţiei publice centrale, cu atribuţii în domeniul asigurării egalităţii de şanse şi al combaterii discriminării, celelalte autorităţi ale administraţiei publice centrale şi locale, pot sprijini material şi financiar organizarea de manifestări publice şi a unor acţiuni  social-culturale  dedicate sărbătoririi acestei zile.

(2) – Societatea   Română  de  Televiziune  şi Societatea  Română  de  Radiodifuziune  vor reflecta   în   cadrul   programelor   special destinate   minorităţilor   naţionale, manifestările   dedicate   acestei   zile. ”  

Autor: deputat Nicolae Păun
	Pentru o mai clară şi mai precisă formulare, cât şi din considerente de tehnică legislativă.


Anexa nr.2   

 AMENDAMENTE RESPINSE:

	Nr. Crt
	Text iniţial 


	Text propus şi autorul amendamentului
	Motivare

1. Argumente pentru susţinerea  amendamentului 

2. Argumente   pentru respingerea amendamentului
	Camera decizională

	1
	       Titlul legii

    Lege pentru declararea zilei de 8 aprilie- „Ziua Naţională a Romilor”


	1. Titlul legii se modifică şi va avea următorul cuprins:

 „Lege pentru consacrarea zilei de 8 aprilie ca “Sărbătoarea cetăţenilor români de etnie romă din România”
	   1.  Trebuie evidenţiată calitatea de cetăţeni români a etnicilor romi.  
   2.S-a votat amendamentul iniţiatorului.
	Camera Deputaţilor

	
	
	   Autor: deputat Petru Călian.


	      
	

	
	      
	2. Titlul legii se modifică şi va avea următorul cuprins:

 „Lege pentru recunoaşterea zilei de 8 aprilie ca “Ziua internaţională a romilor din România”

Autor: deputat Traian Dobre.
	1. În concordanţă cu explicaţiile din expunerea de motive.
2. S-a votat amendamentul iniţiatorului.

	Camera Deputaţilor

	
	
	3. Titlul legii se modifică şi va avea următorul cuprins:

 „Lege pentru consacrarea zilei de 8 aprilie ca “Ziua romilor de pretutindeni”

Autor: Comisia pentru cultură, arte, mijloace de informare în masă.   
	1. Pentru  concordanţă cu expunerea de motive.
2. S-a votat amendamentul iniţiatorului.
	Camera Deputaţilor

	2.
	Art.1. Se instituie „Ziua Naţională a Romilor” – ce va fi sărbătorită în fiecare an în ziua de 8 aprilie.

	1.Articolul 1 se modifică şi va avea următorul cuprins:   

„ Art.1. Se consacră “Sărbătoarea cetăţenilor români de etnie romă din România” - care se sărbătoreşte în fiecare an, în ziua de 8 aprilie.”

Autor: deputat Petru Călian


	1. Pentru concordanţă cu formularea pe care a propus-o la titlul legii.
2. S-a votat amendamentul iniţiatorului.
	Camera Deputaţilor

	
	
	2.Art. 1 se modifică şi va avea următorul cuprins: 

Art.1. – Se consacră, în România, “Ziua romilor de pretutindeni” -  care va fi sărbătorită în fiecare an, la data de 8 aprilie.”

Autor: Comisia pentru cultură, arte, mijloace de informare în masă


	1. Din motive de tehnică legislativă, ca urmare a  amendamentului de modificare a titlului.
2. S-a votat amendamentul iniţiatorului.
	Camera Deputaţilor

	3.
	Art.2 (1) Ministerele şi alte instituţii publice cu atribuţii în domeniul asigurării egalităţii de şanse şi a combaterii discriminării din subordinea Guvernului, împreună cu Ministerul Culturii şi autorităţile locale ale administraţiei publice, organizează manifestări publice dedicate acestei zile, precum şi acţiuni culturale – simpozioane, seminarii, mese rotunde – şi alte acţiuni cu tematică specifică.

(3) – Societatea Română de Televiziune şi Societatea Română de Radiodifuziune susţin aceste manifestări prin programele lor.


	1.Art. 2 se modifică şi va avea următorul cuprins:   

     “Art.2 Ministerul Culturii şi Cultelor, autorităţile administraţiei publice centrale, cu atribuţii în domeniul asigurării egalităţii de şanse şi al combaterii discriminării, precum şi autorităţile administraţiei publice locale, pot sprijini material şi financiar organizarea de manifestări publice şi a unor acţiuni social-culturale dedicate sărbătoririi acestei zile.”
Autor: Comisia pentru cultură, arte, mijloace de informare în masă
	1. Pentru o mai clară formulare.

2. S-a votat amendamentul iniţiatorului.
	Camera Deputaţilor

	4. 
	(3) – Societatea Română de Televiziune şi Societatea Română de Radiodifuziune susţin aceste manifestări prin programele lor.


	1. Alin (3) al art.2 devine art.3, se modifică şi va avea următorul cuprins:

Art.3 - Societatea Română de Televiziune şi Societatea Română de Radiodifuziune vor reflecta în cadrul programelor special destinate minorităţilor naţionale, manifestările dedicate acestei zile.

Autor: Comisia pentru cultură, arte, mijloace de informare în masă
	1. Pentru o reformulare mai clară.

2. S-a votat  propunerea iniţiatorului pentru modificarea articolului 2, fiind preluat în amendamentul admis.
	Camera Deputaţilor


                   PREŞEDINTE                             
                                             PREŞEDINTE                                                                                                     

                                         Nicolae Păun                                             



     Sergiu Andon

Consilieri : 
dr. Stefan Cazimir

     Onesia Babeş

